Prefixo so-

O prefixo so- ye a evolución en idioma aragonés d'o prefixo sub- d'o latín. Puet emplegar-se con verbos (sotobar, sobater, sopinar), con sustantivos (somanta, somontano, soportal, sochubil) u con adchectivos (sotorrano).

Tien as variants sos- (sostobar), soz- (sozterrar, sozmeter), se- y za (zafumar, zabucar).

 Variant soz- 
A variant soz (a vegadas s'escribe sots) la trobamos en o lenguache medieval, en parolas d'uso común, pero sobre tot en demarcacions territorials, institucions u cargos:
Sozmeter.
Sozterrar.

Cuan fa referencia a cargos indica "oficial u funcionario dreitament a las órdens d'atro oficial u funcionario a qui substitueix en a suya ausencia". Son cargos con prefixo soz documentaus:
Sozalcalde, por debaixo de l'aldalde.Vidal Mayor
Sozcolector, por debaixo d'o colector u collidor.
Sozprior, por debaixo d'o prior.
Sozdeán, por debaixo d'o deán.
Sozsagristán, por debaixo d'o sagristán.
Sozcambrero, por debaixo d'o cambrero.
Sotzcapellán, por debaixo d'o capellán.

Demarcacions territorials y institucions con prefixo soz- son:
Sozcomanda, adintro d'una comanda.
Sozmerinía, adintro d'una merinía.

 Variant se- 
A variant se (semontano, Segorb) s'explica por a una disimilación muito común en aragonés (prebar, hespital, nusatros semos, Teruel, Terrient).

 Uso en toponimia 
toponimos con prefixo so- y variants son:
Sorripas.
Socastiello.
Soduruel.
Segorb.

 Referencias 

 Bibliografía 
 KUHN, Alwin: El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6.
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Gredos, Editorial, S.A., 2002 ISBN 8424923391, 9788424923396. 
 Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
 Chabier Tomás Arias: El aragonés del Biello Sobrarbe. Instituto de Estudios Altoaragoneses (1999)

So-